ચૂંટણીના ગણતરીના દિવસો બાકી છે ત્યારે પાસ લીડર હાર્દિક પટેલના રોડ શો અને યોગી ચોક વરાછામાં યોજાયેલી મહા ક્રાંતિસભાએ ભાજપની ઊંઘ હરામ કરી દીધી છે. કારણ કે સ્ટેટ આઇબી (ઇન્ટેલીજન્સ બ્યુરો)એ હાર્દિક પટેલની સભા અને રોડ શો બાદ રિપોર્ટ ફાઇલ કર્યો છે કે સુરતની સભા બાદ હાર્દિક વધુ મજબુત થયો છે. અને સુરત તેમજ સૌરાષ્ટ્રમાં ભાજપને મોટુ નુકશાન થઇ રહ્યું છે. જેના કારણે ભાજપ આ ચૂટણીમાં 150 પ્લસનો ટારગેટ મેળવી શકે તે વાત તો દૂર રહી પણ વધુમાં વધુ 100 થી 105ની વચ્ચેની બેઠકો જ મેળવી શકશે. જેના કારણે ભાજપની ચિંતા વધી ગઇ છે.